
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 122
                                                                din 30 iulie 2015
   privind aprobarea înfiinţării „Centrului Naţional de Informare şi Promovare Turistică Sighişoara”, în  

         structura organizatorică a Municipiului Sighişoara

Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 14278/18.06.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere că, în urma implementării proiectului „Crearea şi dotarea unui Centru Naţional de Informare şi Promovare Turistică în Municipiul Sighişoara” (cod SMIS 13168 finanţat prin Programul Operaţional Regional 2007-2013, Axa prioritară 5, Domeniul major de intervenţie 5.3.) s-a realizat Centrul Naţional de Informare şi Promovare Turistică în imobilul din Municipiul Sighişoara, str. Turnului nr. 1 (Sala Ciprian Porumbescu/Sander);
Având în vedere Contractul de finanţare nerambursabilă nr. 2873/14.03.2012 şi Hotărârea Consiliului Local Sighişoara nr. 185/23.09.2009 privind aprobarea şi cofinanţarea Proiectului „Crearea şi dotarea unui Centrul Naţional de Informare şi Promovare Turistică în Municipiul Sighişoara”, cu modificările şi completările ulterioare;

Având în vedere prevederile Legii nr. 273/2006 privind finanţele publice locale, cu modificările şi completările ulterioare;

Având în vedere prevederile Ordinului Ministrului pentru întreprinderi mici şi mijlocii, comerţ, turism şi profesii liberale nr. 1096/2008 pentru aprobarea Normelor metodologice privind acreditarea centrelor naţionale de informare şi promovare turistică;

Având în vedere Raportul de specialitate al Biroului Achiziţii, accesare fonduri EU şi management proiecte, înregistrat cu nr. 14227/18.06.2015, prin care se propune înfiinţarea „Centrului Naţional de Informare şi Promovare Turistică Sighişoara”, în structura organizatorică a Municipiului Sighişoara, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;
În temeiul art. 36 alin. (2) lit. „a” şi „d”, alin. (3) lit. „b”, alin. (6) lit. „a” şi alin. (9), art. 45 alin. (2) şi a art. 115 alin. (1) lit. ,,b” din Legea nr. 215/2001, Legea administraţiei publice locale, republicată, cu modificările  şi completările ulterioare,

HOTĂRĂŞTE:

Art. 1. Se aprobă înfiinţarea „Centrului Naţional de Informare şi Promovare Turistică Sighişoara”, în structura organizatorică a Municipiului Sighişoara.
Art. 2. Se aprobă Regulamentul de organizare şi funcţionare a Centrului Naţional de Informare şi Promovare Turistică Sighişoara, conform anexei nr. 1, care face parte integrantă din prezenta hotărâre.
Art. 3. Programul de funcţionare a Centrului Naţional de Informare şi Promovare Turistică Sighişoara este de luni până duminică, între orele 10,00 – 17,00.
Art. 4. Cu ducerea la îndeplinire a prevederilor prezentei hotărâri se încredinţează Instituţia Primarului Municipiului Sighişoara, Viceprimarul Municipiului Sighişoara, Direcţia Economică, Biroul Achiziţii, accesare fonduri EU şi management proiecte şi Compartimentul Resurse Umane din cadrul Municipiului Sighişoara.

Art. 5. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

      Dan Constantin Enescu
  Contrasemnează/Avizat pentru legalitate

           SECRETAR,



             Anca Bizo
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;

  1 ex. Direcţia Economică;

  2 ex. Biroul Achiziţii, Accesare Fonduri Europene şi Management Proiecte;

  2 ex. Compartimentul  Resurse Umane.  
11 ex. 

A.B.

